Aniga oo ku rajo weyn in ay tayda igu raacayso, balse way igala xishootay in ay wax go’aan ah ii dhiibto, markii aan arkay in Aamina iga xishoonayso wakhti danbena ay tahay ayaan anigu is hayn kariwaayey waxana Aamina ku idhi “walaal Aamina go’aankii ayaan kaa sugayey waxana rajaynayaa in aanad waxba ila diidanayn” intaa markii aan Aamina ku idhi ayay igu yidhi, “walaal maxaad igu fallaysaa hablo iga qurux badan ayaad helaysaaye” markii ay Aamina intaa igu tidhi ayaan anna ku idhi “walaal adiga cid aan ahayn indhahaygu ma arkayanm haddii aan ku waayona geeribaan ka xigaa” waxan ogaa in Aamina ay tahay inan naxariis badan, sidoo kalena Aamina waxau ahayd inan qurux badan oo reer dhami ku indho kuushaan, aadna loo kool-kooliyo, waxayna ka dhalatay qoys ladan, Aamina da’ahaan way yarayd laakiin jidh ahaan iyo maskaxiyan ayay aad uga kortay, Aamina waxa ka xaaraan ahayd in ay dibada u baxdo marka laga reebo muddada ay ku maqan tahay waxbarashada, Aamina marka ay wadad maratso raggu kama ay jeesan jirin quruxdeeda ninkastaana wuu u qushuuci jirey.
